सुराज से अजीब आस, ढूंढेंं नोटबंदी के दौरान गुम हुए 90 लाख
लोक सुराज अभियान के तहत मिले आवेदनों की छंटनी शुरू हो गई है। नगर निगम भिलाई में गुरुवार को शिविरों में रखी गई शिकायतों की पेटियां खोली गईं। पेटी में कई चौंकाने वाले आवेदन मिले। अभियान में जिन कर्मियों की ड्यूटी लगी है वो भी हैरान हो गए। एक आवेदक ने सुराज पेटी में आवेदन डालकर अपने 90 लाख रुपए मांगे हैं। आवेदक ने लिखा है कि, वह बस्तर निवासी है। जो इन दिनों भिलाई में रहता है। नवंबर में वह महाराष्ट्र के गढ़चिरौली घूमने गया। जहां ये गुम गए थे। अब उसने शासन के सुराज अभियान की शिकायत पेटी में इस तरह की बेतुकी मांग की है।
4. सरकार के शराब दुकान में चाहिए जॉब
सुपेला के एक बेरोजगार ने लोक सुराज में आवेदन करके जॉब मांगी है। आवेदक ने लिखा है कि राज्य सरकार शराब दुकान खोल रही है। इसके लिए 2000 कर्मियों की वैकेंसी सरकार ने निकाली है। इसलिए सरकारी शराब दुकान में उसे जॉब दिया जाए। वह बढ़िया शराब बेच सकता है। इसका अनुभव तो नहीं है लेकिन काम कर लेगा।
3. बीवी भाग गई है, पुलिस नहीं ढूंढ रही
फरीदनगर के एक पति ने सुपेला पुलिस की शिकायत लोक सुराज में की है। लिखा है, उसकी प|ी कहीं चली गई है। इसकी रिपोर्ट सुपेला थाने में दर्ज कराई है। लेकिन पुलिस उसकी प|ी की तलाश नहीं कर रही है। इसकी शिकायत एसपी से भी की थी। आवेदक ने बकायदा एफआईआर की कॉपी अटैच की है। यह आवेदन काउंटर में दिया है।
2. मेरे पास कई बेरोजगार, नौकरी में रखो बचाएंगे करोड़ों
भिलाई के एक बेरोजगार युवक ने सुराज में आवेदन लिखकर अपनी बेरोजगारी की पीड़ा बताई है। लिखा है, उसके पास 30 से अधिक बेरोजगार युवाअों की फौज है। युवाओं में काम करने का जबरदस्त जोश है। इसलिए उन्हें निगम में जॉब दिया जाए। अगर सभी बेरोजगार निगम में काम करेंगे तो सरकार का करोड़ों बचा सकते हैं।
1. पुत्री जवान हो गई है, चाहिए सिक्योरिटी गॉर्ड
लोक सुराज में कैंप इलाके के एक पिता ने अपनी पुत्री के लिए सिक्योरिटी गॉर्ड मांगने आवेदन किया है। यह आवेदन उसने पेटी में डाली है। जिसमें लिखा है, राज्य में बेटियों की सुरक्षा के लिए सरकार कोई पहल नहीं कर रही है। मेरी पुत्री जवान हो गई है। वह अकेली कहीं नहीं जा सकती है। मैं उसकी शादी करने वाला हूं।
विभागों को फॉरवर्ड करेंगे
लोक सुराज अभियान में रखी पेटियां गुरुवार को खोली है। काफी ऐसे आवेदन हैं जो आवेदक के निजी जिंदगी से है। फिर भी इन आवेदनों को संबंधित विभाग को फारवर्ड करेंगे। अब ऑनलाइन डाटा अपलोड करने का काम शुरू हो गया है। अशोक द्विवेदी, सहायक आयुक्त, नगर निगम भिलाई
ऐसा फरियाद क्यों
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva